Xiaomi 13 og 13 Pro er officiel

I går præsenterede Xiaomi deres næste flagskibs-telefoner: Xiaomi 13 og 13 Pro.

Xiaomi 13 og 13 Pro er det nyeste bud på to high-end telefoner fra den kinesiske smartphone-gigant. Nyhederne er denne gang et nyt design, samt opgraderinger på kamera-fronten.

Xiaomi 13 Pro

Xiaomi 13 Pro har en stor 6,73″ OLED skærm med en variabel opdateringsfrekvens på op 120 Hz. Lysstyrken i skærmen er blevet hævet til 1.200 nits (max) med et peak på 1.900 nits.

Drivkraften er Qualcomms nye Snapdragon 8 Gen 2 chip, sammenkoblet med nyeste generation LPDDR5X RAM og UFS 4.0-baseret lagerplads.

Kameraerne på bagsiden er igen udviklet i samarbejde med Leica, og består af en 50 MP IMX989 sensor på 1″, samt et 50 MP ultrawide-kamera og et 50 MP telephoto-kamera med 3x optisk zoom.

Batteriet er på 4.820 mAh og understøtter 120W kablet opladning og 50W trådløs ladning.

Xiaomi 13 Pro

Xiaomi 13

Xioami 13 byder på mange af de samme funktioner som 13 Pro, men i en lidt mindre formfaktor og til en lavere pris. OLED skærmen er på 6,39″ med en opdateringsfrekvens på 120 Hz (ikke variabel). Telefonen bliver også drevet af samme Snapdragon 8 Gen 2 chip.

Der er dog skruet lidt ned hvad angår kameraerne, sammenlignet med 13 Pro. Det primære kamera er på 50MP (IMX 800), samt et 12 MP ultrawide-kamera og en 10 MP telephoto-linse med 3x optisk zoom.

Batteriet er på 4.500 mAh med understøttelse af 67W kablet ladning og 50W trådløs opladning.

Xiaomi 13

Pris og tilgængelighed

Xiaomi har endnu ikke udmeldt pris og en lanceringsdato udenfor Kina. Lei Jun, CEO for Xiaomi fortæller dog, at der snarest muligt kommer information om dette.

I Kina koster den billigste version af Xiaomi 13 med 8 GB RAM + 128 GB lagerplads 3.999 yuan, hvilket er lige over 4.000 danske kroner (uden moms og afgifter).

Xiaomi 13 Pro står til 4.999 yuan for modellen med 8 GB RAM + 128 GB lagerplads, hvilket er cirka 5.000 kroner (uden moms og afgifter).

Vi kommer med en opdatering, når der er nyt om danske priser og tilgængelighed.

Læs også: The Game Awards 2022: Her er vinderne

Xiaomi 13 og 13 Pro er officiel