Xiaomi klar med ultimativ flagskibstelefon: Xiaomi 13 Ultra

Xiaomi har fremvist deres seneste flagskibstelefon, Xiaomi 13 Ultra, hvor der er stor fokus på kameraerne – udviklet i samarbejde med Leica.

13 Ultra er det ultimative flagskiv i Xiaomis 13-serie, der også består af 13 Pro, 13 og 13 Lite.
Læs mere om dette her: Leica-telefoner fra Xiaomi rammer Danmark til marts.

Kameraer udviklet i samarbejde med Leica

Igen er kameraerne udviklet i samarbejde med Leica og det er også her Xiaomi har lagt stor fokus på.

Xiaomi 13 Ultra har et nyt quad-kamera system bestående af et 50 MP Sony IMX989 1-tommer primært kamera, med variabel blænde, HyperOIS og Leicas Vario-Summicron linse.
Derudover er der et 50 MP telefoto-kamera med OIS, samt et 50 MP periskop telefoto-kamera. Til sidst har vi et 50 MP (IMX858, f/1.8) ultrawide-kamera med en 122-graders synsvinkel.

Herunder er specifikationerne for kameraene:

50.3 MP, f/1.9 or f/4.0, 23mm (hovedlinse), 1.0″, 1.6µm, multi-directional PDAF, Laser AF, OIS

50 MP, f/3.0, 120mm (periscope telephoto), 1/2.51″, PDAF, OIS, 5x optical zoom

50 MP, f/1.8, 75mm (telephoto), 1/2.51″, PDAF, OIS, optical zoom

50 MP, f/1.8, 12mm, 122˚ (ultrawide), 1/2.51″, PDAF

TOF 3D, (dybde-sensor)

Telefonen byder også flere Leica-filtre, 4K 60fps videooptagelse med Dolby Vision, 8K 24fps videooptagelse og 14-bit ultra RAW fotografering.

Hurtig telefon med vild skærm

Skærmen består af et LTPO OLED-panel, hvilket har en dynamisk opdateringsfrekvens fra 1 Hz – 120 Hz. Den maksimale lysstyrke er på hele 2.600 nits, hvilket er en ny rekord for et display i en smartphone. Opløsningen er på 3200×1440 pixels og der er understøttelse af 12-bit farver, Dolby Vision og HDR10(+).

Drivkraften er en Snapdragon 8 Gen 2 chip, sammenkoblet med op til 16 GB RAM og op til 1 TB lagerplads.

Batteriet er på 5.000 mAh og understøtter 90W hurtigladning, samt 50W trådløs ladning.

Pris og lancering

Xiaomi 13 Ultra lanceres internationalt i løbet af de næste få måneder. De danske priser er endnu ikke afsløret.

I Kina starten telefonen fra 5.999 yuan, hvilket direkte omregnet giver knap 6.000 kroner, uden moms og afgifter.

Læs også: Asus klar med kraftig gaming-telefon: ROG Phone 7

Xiaomi klar med ultimativ flagskibstelefon: Xiaomi 13 Ultra